मेरे करियर की पहली अफवाह है, लगता है लोगों के पास कोई और काम नहीं है
Nushrat Bharucha Honey Singh Relationship Rumours सिंगर और रैपर हनी सिंह बीते दिनों प्यार का पंचनामा एक्ट्रेस नुसरत भरूचा के साथ नजर आए। दोनों को एक इवेंट के दौरान हाथों में हाथ डाले स्पॉट किया गया।
सिंगर और रैपर हनी सिंह बीते दिनों प्यार का पंचनामा एक्ट्रेस नुसरत भरूचा के साथ नजर आए। दोनों को एक इवेंट के दौरान हाथों में हाथ डाले स्पॉट किया गया। वीडियो सामने आते ही सोशल मीडिया पर दोनों के रिलेशनशिप की खबरें सामने आने लगी। हालांकि, अब इस मामले पर नुसरत का रिएक्शन सामने आया है। उन्होंने कहा कि यह उनके करियर की पहली अफवाह है, इससे पहले उनके साथ ऐसा कभी नहीं हुआ। उन्हें ऐसी खबरों से कोई प्रॉब्लम नहीं। दरअसल, हाल ही में हनी सिंह ने गर्लफ्रेंड टीना थडानी से ब्रेकअप का खुलासा किया था। जिसके बाद उनके और नुसरत के रिलेशनशिप की अटकलें लगाई जाने लगीं।
इससे पहले मैं जहां भी गई, कभी ऐसी कोई अफवाह नहीं उड़ी
इंडियन एक्सप्रेस को दिए इंटरव्यू में नुसरत ने कहा- ‘आप जानते हैं कि ये मेरे जीवन की पहली डेटिंग अफवाह है। मैं जहां भी गई हूं, कोई अफवाह नहीं उड़ी है, क्योंकि मैं कभी किसी के साथ रिलेशनशिप में नहीं रही। अब मैं कम से कम बता सकती हूं कि मेरे लिए भी डेटिंग की अफवाह उड़ी थी।’
मुझे लगता है लोगों के पास कोई काम नहीं है
नुसरत ने आगे कहा- ‘मुझे इस तरह की खबरों से कोई प्रॉब्लम नहीं है, क्योंकि यह वाकई मुझपर कोई असर नहीं डालती हैं।’ उन्होंने आगे कहा- ‘मुझे लगता है कि लोगों के पास जीवन में कोई काम नहीं है और वो खुद से चीजें इमैजिन कर लेते हैं। तो उन्हें करते रहना चाहिए, इससे मुझे कोई परेशानी नहीं हैं।’
बता दें कि नुसरत भरूचा ने 2021 में यो यो हनी सिंह के गाने सइयां जी में काम किया था।
टीना थडानी से अलग हुए हनी सिंह, एक साल से कर रहे थे डेट
अप्रैल में खबरें सामने आईं कि सिंगर-रैपर हनी सिंह और मॉडल टीना थडानी का ब्रेक अप हो गया है। हनी सिंह और टीना एक-दूसरे को पिछले एक साल से डेट कर रहे थे। दोनों ने ब्रेकअप के बाद एक-दूसरे को सोशल मीडिया पर अनफॉलो कर दिया और साथ शेयर की हुई फोटोज भी डिलीट कर दीं। मीडिया रिपोर्ट्स के मुताबिक दोनों अपनी जिंदगी में काफी अलग-अलग चीजें चाहते थे इसलिए उन्होंने अलग होने का फैसला किया।
2011 में शालिनी तलवार से हुई थी हनी की शादी
टीना को डेट करने से पहले हनी सिंह ने 2011 में शालिनी तलवार से शादी की थी। हालांकि, लंबे मतभेद के चलते कपल ने 2022 में एक दूसरे से अलग होने का फैसला लिया। वहीं हनी सिंह और टीना थडानी पिछले साल अप्रैल से डेट कर रहे थे। जनवरी 2023 में हनी सिंह ने पब्लिक इवेंट में टीना को अपनी गर्लफ्रेंड के तौर पर इंट्रोड्यूस कराया था।
रिपोर्ट्स के मुताबिक दोनों ने आपसी सहमति से ब्रेकअप का फैसला लिया है। इसके बावजूद ब्रेकअप से डील करने में दोनों को वक्त लगेगा। टीना ने मीडिया से ब्रेकअप के बारे में कोई बात नहीं की। उन्होंने सिर्फ इतना कहा कि वो इस बारे में बात नहीं करना चाहती। वहीं हनी ने इस बारे में खुलकर बात की।